זה מגיע מהחלל החיצון

ה[[טריילר של הסרט.]]
זה מגיע מהחלל החיצון (באנגלית: It Came from Outer Space) הוא סרט מדע בדיוני משנת 1953, הראשון שהופק בתלת-ממד על ידי סרטי יוניברסל.<ref></ref> את הסרט ביים ג'ק ארנולד, כיכבו בו ריצ'רד קרלסון, ברברה ראש וצ'ארלס דרייק.

הסופר והאסטרונום החובב ג'ון פוטנאם (קרלסון) והמורה אלן פילדס (ראש) צופים בהתרסקות מטאור בסמוך לעיירה הקטנה סנד רוק, אריזונה. לאחר ביקור באתר ההתרסקות, מבחין ג'ון בחפץ מוזר בנקודת הפגיעה, ומתחיל להאמין שלא היה זה מטאור כלל, אלא ספינת חלל של חוצנים. אחרי שמפולת מכסה את החללית המסתורית, סיפורו של ג'ון זוכה ללעג מצד תושבי העיירה, השריף מאט וורן (דרייק) והתקשורת המקומית. בתחילה, אפילו אלן איננה מאמינה לג'ון, אך מסכימה לסייע לו בחקירתו. בימים שלאחר מכן, מספר אנשים מקומיים נעלמים באופן מפתיע. חלקים שבים, אך התנהגותם רובוטית ומנותקת. בסופו של דבר, משתכנע השריף שאכן לא היה מדובר רק בהתרסקות של מטאור, והוא יוצא בראש חבורה למצוא ולהשמיד את הפולשים. לעומתם, ג'ון עדיין מקווה למצוא דרך להשכין שלום, והוא יוצא אל מכרה תת-קרקעי, בתקווה שיוביל אותו אל החללית הקבורה ואל הדיירים המסתוריים שבה.

התסריט, אשר נכתב הארי אסקס, בעזרת הערותיו של ג'ק ארנולד, התבסס על טריטמנט שכתב ריי ברדבורי, ולא כפי שנטען כי התסריט מבוסס על סיפור קצר שפורסם בשם "The Meteor".<ref name="Articles">Stafford, Jeff. [http://www.tcm.com/tcmdb/title/79482/It-Came-from-Outer-Space/articles.html "Articles: 'It Came from Outer Space'."] Turner Classic Movies. Retrieved: January 10, 2015.</ref> בשונה למקובל בסרטי מדע בדיוני של היום, הזרים הפולשים אינם מאופיינים כבעלי כוונת זדון. לפיכך, הסרט מתפרש כמטפורה על שנאת זרים ועל האידאולוגיה של המלחמה הקרה. "רציתי לטפל בפולשים כמי שאינם מסוכנים, וזה היה מאוד יוצא-דופן", אמר ברדבורי. הוא הציע שני קווי עלילה לאולפן, אחד עם חייזרים תוקפניים, והשני עם חייזרים אדיבים. "האולפן בחר לקדם את הרעיון הנכון", אמר.

==תקציר העלילה==
הסופר והאסטרונום החובב ג'ון פוטנאם (ריצ'רד קרלסון) והמורה אלן פילדס (ברברה ראש) צופים בהתרסקות מטאוריט גדול מחוץ לעיירה הקטנה סנד רוק שבאריזונה. הם מעירים את אחד מהשכנים שלהם, שיש לו מסוק, ושלושתם טסים לאתר ההתרסקות. פוטנאם מטפס אל תוך המכתש ומבחין בחפץ עגול קבור חלקית. לאחר שהוא מבחין בצוהר צדדי, הוא מסיק שזה לא מטאוריט אלא חללית חייזרית גדולה. רעשים מהצוהר גורמים למפולת שקוברת לחלוטין את החללית. פוטנאם מספר על כך לשריף של סנד רוק (צ'ארלס דרייק) ולחדשות המקומיות, אשר לועגים לו.

אפילו אלן פילדס לא בטוחה במה להאמין, אך עדיין מסכימה לסייע לפוטנאם בחקירתו. במהלך הימים הבאים, אנשים מקומיים נעלמים; כמה מהם חוזרים, אבל הם מתנהגים בצורה משונה. כשהוא משתכנע שמתרחשים אירועים מוזרים, שריף וורן בוחר להאמין לסיפורו של פוטנאם כי המטאוריט הוא למעשה ספינת חלל שהתרסקה ועליה חוצנים; הוא מתארגן לצוד את הפולשים באתר ההתרסקות שלהם. פוטנאם, לעומת זאת, מקווה להגיע לפתרון למשבר המתקרב בדרכי שלום. לבדו, הוא נכנס למכרה נטוש סמוך, שהוא מקווה שמנהרותיו יתחברו בסופו של דבר אל החללית, אשר קבורה כעת מתחת לאדמה.

בסופו של דבר, פוטנאם מגיע אל החללית ומנהיג החייזרים מסביר לו שהם התרסקו על כדור הארץ במקרה; החייזרים נראים טובי-לב, ומתכננים להישאר על פני כדור הארץ רק על מנת לתקן את החללית שלהם, ואז להמשיך במסעם. המראה האמיתי של החייזרים, כשנחשף לבסוף בפני פוטנאם, הוא לגמרי לא אנושי: הם יצורים גדולים, עם עין אחת, כמעט כמו מדוזות, שנראים כאילו הם גולשים על פני האדמה ומשאירים אחריהם שובל נוצץ שנעלם במהרה. הם גם בעלי יכולת שינוי צורה על מנת להיראות אנושיים ולהסתובב בסאנד רוק מבלי שיבחינו בהם, על מנת לאסוף את החומרים הנדרשים להם לתיקון החללית. לשם כך הם מחקים את הצורות האנושיות של תושבי העיר המקומיים שחטפו. יחד עם זאת, הם אינם מצליחים לחקות את אישיותם המדויקת של תושבי העיר, מה שהוביל לחשד ובסופו של דבר למותם של שניים מהחייזרים.

לאחר שהתגלו, החייזרים מחליטים להשמיד את עצמם ואת ספינת החלל שלהם. פוטנאם משכנע אותם לסיים את התיקונים של החללית, בעוד הוא יעכב את השריף ואנשיו. פוטנאם מצליח לאטום את הכניסה למכרה, ומעניק לחייזרים את הזמן הדרוש להם כדי לסיים את התיקונים.

זמן קצר לאחר מכן, החללית עוזבת את כדור הארץ. אלן, ארוסתו של פוטנאם, שואלת אותו אם הם נעלמו לתמיד. הוא משיב לה: "לא, רק לבינתיים. זה לא היה הזמן המתאים לנו להיפגש. אבל יהיו לילות אחרים, כוכבים אחרים שנוכל לצפות בהם. הם יחזרו".

==שחקנים ודמויות==
{| class="wikitable"
! שם השחקן/ית !! שם הדמות !! אודות הדמות
|-
| ריצ'רד קרלסון || ג'ון פוטנאם || סופר ואסטרונום חובב
|-
| ברברה ראש || אלן פילדס || מורה
|-
| צ'ארלס דרייק || מאט וורן || שריף
|-
| ג'ו סויר || פרנק דיילון ||
|-
| ראסל ג'ונסון || ג'ורג' ||
|-
| קת'לין יוז || ג'יין || חברתו של ג'ורג'
|-
|}
<small>מקור:</small>

==הפקה==
התסריט מאת הארי אסקס, בסיועו של ג'ק ארנולד, נכתב על סמך טריטמנט ארוך יותר שנכתב על ידי ריי ברדבורי; יש הטוענים כי ברדבורי כתב את כל התסריט בעצמו, כאשר אסקס רק שינה מעט את הדיאלוגים ולקח לעצמו את כל הקרדיט.<ref name="ReferenceA">It Came From Outer Space DVD Commentary by film historian Tom Weaver</ref> באופן לא שגרתי עבור סרטי מדע בדיוני של אותה התקופה, ברדבורי הציג את החוצנים לא כפולשים בעלי כוונות זדון כלפי האנושות, אלא בסך הכל כיצורים שנתקעו על כדור הארץ בטעות. ברדברי אמר: "רציתי להתייחס לפולשים כאל יצורים שאינם מסוכנים, וזה היה מאוד יוצא דופן". הוא הציע שני קווי עלילה לאולפנים, באחד מהם החייזרים היו זדוניים, ואילו בשני הם היו טובי לב. "האולפנים בחרו את הרעיון הנכון, ואני נשארתי".<ref>Weller 2005, p. 60.</ref> בשנת 2004 פרסם ברדבורי ספר, "It Came from Outer Space" שמו, ובו כל ארבע הגרסאות השונות של הטריטמנט לסרט.<ref>Bradbury, 2004 (Gauntlet Press).</ref>

הצילומים נערכו בפאלמדייל, ויקטורוויל ומדבר מוהאבי שבקליפורניה, ובאולפני יוניברסל.

המוזיקה של הסרט הולחנה על ידי אירווינג גרץ, הנרי מנסיני והרמן סטיין.<ref name="Warren"/> שמותיהם לא מופיעים ברשימת הקרדיטים של הסרט.

מחלקת האיפור של אולפני יוניברסל הציעה שני עיצובים שונים למראה החייזרים לבדיקת מנהלי האולפנים; בעיצוב שנדחה נעשה שימוש מאוחר יותר, בסרט מדע בדיוני אחר של האולפנים משנת 1955, "This Island Earth" .<ref name="Warren"/>

האפקטים המיוחדים שנוצרו על מנת להציג את חללית החייזרים הלוהטת מתרסקת היו מורכבים מכדור ברזל אשר כלל "חלונות", ובתוכו - מגנזיום בוער.<ref name="Warren"/>

אלמנטים אמיתיים מחייו האישיים של ריי ברדבורי מצאו את דרכם אל הסיפור הבדיוני שכתב, בפרט - חייו המוקדמים, כאשר אביו העביר את כל המשפחה לטוסון, אריזונה, שם עבד עבור חברת חשמל. עלילת הסרט מתרחשת באריזונה, ומי שנחטפים בידי חוצנים הם, בין השאר, עובדי חברת חשמל.<ref name="ReferenceA"/>

על פי אגדה אורבנית, אחד הניצבים שנראים באתר ההתרסקות המטאור הוא הקומיקאי מורי אמסטרדם .<ref name="Warren"/> בעוד שהניצב, שנראה לפרק זמן קצר מאוד, אכן דומה לאמסטרדם, אין שום עדויות או מסמכים שבאמצעותם ניתן לאשר שזה אכן הוא. במהדורת DVD מיוחדת של הסרט, שכללה בתוכה סרט תיעודי בשם The Universe According to Universal אשר נכתב ובוים על ידי דייוויד ג'יי סקאל, כולל ערוץ פרשנות מאת טום וויבר, אשר מציין את הדמיון החיצוני של הניצב למורי אמסטרדם.

==תגובות==
הסרט עלה לאקרנים ביוני 1953;<ref name="Warren"/> עד סוף השנה, הסרט הכניס 1.6 מיליון דולר ממפיצים בארצות הברית ובקנדה,<ref>"The Top Box Office Hits of 1953", Variety, January 13, 1954</ref> והגיע למקום ה-75 ברשימת הסרטים הרווחיים ביותר לאותה שנה.<ref name="Gebert">Gebert 1996</ref>

ברברה ראש, אשר גילמה בסרט את המורה אלן פילדס, זכתה בפרס גלובוס הזהב בשנת 1954 עבור התגלית המבטיחה של השנה על תפקידה בסרט.<ref name="Warren"/>

הסרט היה מועמד להיכנס לרשימת 10 סרטי המדע הבדיוני הטובים ביותר שפורסמה על ידי מכון הסרטים האמריקאי ב-2008.<ref>[http://www.listsofbests.com/list/57243-10-greatest-science-fiction-films-the-50-nominees "10 Greatest Science Fiction Films: The 50 Nominees."] AFI. Retrieved: January 10, 2015.</ref>

בשנת 1992, פטרישיה בוסוורת' מנתה את הסרט זה מגיע מהחלל החיצון כאחד מסרטי התעמולה האנטי-קומוניסטים שהוליווד הפיקה בשנות ה-50, שבהם "חייזרים מהחלל החיצון משמשים כמטאפורות לאיום הסובייטי".<ref>Bosworth, Patricia. [https://www.nytimes.com/1992/09/27/movies/film-daughter-of-a-blacklist-that-killed-a-father.html?pagewanted=2 "Daughter of a blacklist that killed a father."] The New York Times, September 27, 1992. Retrieved: August 17, 2015.</ref> על אף שהסרט נוצר במלחמת קוריאה, בוסוורת' סיווגה אותו כסרט תעמולה אנטי-קומוניסטית, וזאת בניגוד לעמדת מכון הסרטים האמריקאי ולדבריו של הסופר ריי ברדבורי, שהצהיר: "רציתי להתייחס לפולשים כאל יצורים שאינם מסוכנים, וזה היה מאוד בלתי שגרתי". אף בן-אדם לא נהרג או נפגע בסרט על ידי החייזרים. אם הם נועדו להיות תחליף עבור ברית המועצות / הקומוניסטים, כפי שהצהירה בוסוורת', נוכחותם בעיירה באריזונה איננה אופיינית לדרך שבה הוצגו דמויות המייצגות קומוניסטים בסרטי המדע הבדיוני ההוליוודיים במהלך המלחמה הקרה. בוסוורת' מאשימה את התאבדותו של אביה ב-1959 בכך שהוא סומן על ידי הרשימה השחורה של הוליווד; אביה, הסניגור בארטלי קראם, נפטר ממנת יתר של אלכוהול וברביטורט.<ref></ref>

===ביקורות===
מבקר הניו יורק טיימס א.ה. ויילר כתב כי "ההרפתקה ... היא בסך הכל הסחת דעת קלה, לא כבירה. ספינת החלל וצוותה הבלתי סביר, שגורמים לתושבי סנד רוק, אריזונה לחוש מבולבלים ונבהלים, צריכים להיות בעלי השפעה זהה על הצופים המסורים בלהט לצלחות מעופפות גדולות ממדים ולגרמלינים".<ref>Weiler, A.H (A.W.). [https://movies.nytimes.com/movie/review?res=9B00EEDA143EE53BBC4052DFB0668388649EDE "It Came From Outer Space (1953) Look Out! The Space Boys Are Loose Again."] The New York Times, June 15, 1953.</ref> בוראייטי נכתב כי "בימויו של ג'ק ארנולד מעלה אווירת מתח בהצבת התסריט של הארי אסקס על הסרט, ונוצרת אווירה ניכרת של מציאות, שעומדת מספיק טוב גם אם ההיגיון של כל זה לא נבחן היטב. ... הסיפור מתגלה להיות כמדע בדיוני טוב לגדוד אוהדי הקולנוע שאוהבים בידור מפחיד. כל הכבוד".<ref name="Brog">Willis 1985</ref>

מאז עלה לאקרנים לראשונה, דעת המבקרים הכללית על הסרט השתנה לטובה, לאורך השנים. ביל וורן כתב כי "הבימוי הנמרץ של ארנולד והרעיונות המסקרנים של ברדבורי מתמזגים כדי לייצר קלאסיקה אמיתית בתחומה המוגבל".<ref name="Warren"/> ג'ונתן רוזנבאום תיאר את הסרט כ"מאמץ מפחיד של שחור-לבן מ-1953".<ref>Rosenbaum, Jonathan. [http://www.jonathanrosenbaum.net/?p=11415 "'It Came From Outer Space' capsule review."] jonathanrosenbaum.net. Retrieved: January 10, 2015.</ref> פיל הרדי, בספרו "The Aurum Film Encyclopedia, Volume 2: Science Fiction", כתב כי "כבישי מדבר החשוכים ורגעי פחד פתאומיים מדגישים את יכולתו של ארנולד כבמאי סרטי מדע בדיוני, ושורותיהם של אסקס / ברדבורי תואמות את החזון שלו בצורה מעולה".<ref name="Hardy">Hardy, Phil (editor). The Aurum Film Encyclopedia: Science Fiction, Aurum Press, 1984. Reprinted as The Overlook Film Encyclopedia: Science Fiction, Overlook Press, 1995, p. 139.</ref> מתוך כלל הביקורות שנכללו ב-Rotten Tomatoes אודות סרט זה, כ-81% מהמבקרים אהבו את הסרט.<ref>[https://rottentomatoes.com/m/it_came_from_outer_space/ "'It Came From Outer Space' (1953)."] Rotten Tomatoes. Retrieved: January 10, 2015.</ref> אחת הביקורות השליליות, מאת FilmCritic.com, קובעת כי הסרט "מתקדם לאט נורא (למרות שאורכו 80 דקות בלבד) מכיוון שהעלילה פשטנית מדי ללא שום הפתעות".<ref>Null, Christopher. [http://www.filmcritic.com/misc/emporium.nsf/reviews/It-Came-from-Outer-Space "'It Came From Outer Space'."] FilmCritic.com. Retrieved: January 10, 2015.</ref>

==צפייה ביתית==
אולפני יוניברסל שיחזרו דיגיטלית את הסרט, ובאוקטובר 2016 שחררו אותו בפורמט Blu-ray. מהדורה זו מוצגת בטכנולוגיית תלת המימד המקורית שבה צולם הסרט, יחד עם סאונד סטריאופוני בשלושה מסלולים. כמו כן, המדורה כוללת גם גרסאות שונות של טריילרים לסרט. מהדורת ה-Blu-ray כוללת גם סרט תיעודי אודות סרטי התלת מימד של יוניברסל, וערוץ פרשנות המתאר את עשיית הסרט.

==רימייק / סרט המשך==
בשנת 1996 שוחרר רימייק לסרט המקורי - סרט טלוויזיה בשם זה מגיע מהחלל החיצון <math>II</math> (כאשר סיומת שמו של הסרט - "<math>II</math>" - מטעה לחשוב שמדובר בסרט המשך, ולא ברימייק). בסרט כיכבו בריאן קרווין, אליזבת פנייה, ג'ונתן קרסקו, אדריאן ספארקס, ביל מקיני, דין נוריס, לורן טויס, מיקי ג'ונס והווארד מוריס. הסרט נכתב על ידי ג'ים וקן וויט, וביים אותו רוג'ר דוכוני, בעבודתו האחרונה לפני פרישתו. כאמור, הסיפור הוא למעשה רימייק של הסרט הראשון, עם תושב העיירה הקטנה לשעבר ג'ק פוטנאם (קרווין) שחוזה בנחיתה של ספינת חלל של חייזרים. לאחר מכן, דברים משונים מתחילים להתרחש, כששכניו מתנהגים בצורה מוזרה ואספקת החשמל נקטעת מדי פעם.

מבקר הקולנוע אלן ג'ונס (Radio Times) העניק לסרט כוכב אחד בלבד מתוך חמישה, וכינה את הסרט "חסר ברק" ו-"הוכחה חיובית לכך שארבעים שנות התקדמות טכנית אינן יכולות לפצות על ערכי הפקה ירודים, דמויות משעממות וחוסר מוחלט של ריגושים". הוא סיכם: "תייגו את [סרט] זה תחת 'אל תטרח'".<ref></ref> לאונרד מלטין כינה את המקור "מסקרן" ו"פיכח להפליא בעידן שלו, עם ביצועים חדים ואיפוק אמיתי, אפילו בשימוש בתלת מימד"; זאת בעוד את הסרט משנת 1996 כינה "מהדורה מחודשת [אך] נחותה הרבה יותר, ולא ההמשך שהכותרת מציעה".<ref></ref> בניו יורק דיילי ניוז, דייוויד ביאנקולי כתב כי "העובדה שמדובר ברימייק לא בהמשך, ובכל זאת נושאת את הסיומת <math>II</math>, הוא רמז ברור לגבי עד כמה יוצרי הגרסה החדשה הזו חשבו כשהכינו אותה. במילים אחרות, לא מאוד".<ref></ref>

==בתרבות פופולרית==
* הסרט "זה מגיע מהחלל החיצון" הוא אחד מהסרטים הקלאסיים המוזכרים ב-"Science Fiction/Double Feature" - שיר הפתיחה של המחזמר "מופע האימים של רוקי" משנת 1973, וכן העיבוד הקולנועי שלו משנת 1975 - "מופע הקולנוע של רוקי".<ref name="Warren"></ref>
* בשיר "92°" של להקת סוזי והבנשיז, מתוך אלבומה Tinderbox שיצא בשנת 1986, קטע קריינות כולל דיאלוג מתוך הסרט.<ref>Coffelt, Kenneth. [http://kennelco.com/2006/07/ "Schlock! The Secret History of American Movies."] Kennelco Film Diary. Retrieved: January 10, 2015.</ref>
* ב-"מטאל גיר סוליד 3: אוכל נחשים", הדמות פארה-מדיק מזכירה את הסרט באחת משיחותיה עם ביג בוס, כאשר השחקן שומר את המשחק.

==ראו גם==

* 1953 בקולנוע

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1953
קטגוריה:סרטי אולפני יוניברסל
קטגוריה:סרטי מדע בדיוני אמריקאיים
קטגוריה:סרטי תלת-ממד
קטגוריה:סרטים באנגלית
קטגוריה:סרטי פולחן
קטגוריה:סרטי מדע בדיוני מ-1953